Netušený anjel Pôsobivý príbeh o láske a strate - Rogersová, Dale Evans; Balíková, Jana; Talarovič, Štefan (Kumran Bratislava, 2011)
Keď sa Royovi a Dale Rogersovcom narodila malá dcérka Robin, boli veľmi šťastní. Po informácii, že Robin má Downov syndróm, a odporúčaní, aby sa jej vzdali, sa však ich vzrušenie premenilo na obavy. Roy a Dale odmietli takéto návrhy a dcérka zostala doma v rodine. Robin bola s nimi dva a pol roka. I keď čas, ktorý strávila na zemi, bol krátky, zmenila životy svojich rodičov. Ba dokonca zmenila aj životy ďalších narodených detí so špeciálnymi potrebami. Robin sa zadívala na svoj život na zemi z nebies a rozhodla sa o ňom napísať správu. List z neba. Rozpráva v ňom Bohu o úlohe lásky - ako sa jej rodičia dostali bližšie k nemu a ako povzbudení pomáhajú ostatným deťom s týmto syndrómom. Kniha zmenila spôsob, akým Amerika zaobchádzala s deťmi so špeciálnymi potrebami. Už niekoľko desaťročí (prvé vydanie je z roku 1953) prináša pokoj a dotýka sa životov rodičov nielen takýchto detí, ale aj rodičov, ktorých dieťatko už nie je s nimi na zemi. A tiež každého, kto vo svojom živote takéto jedinečné dieťa stretol.
Keywords: americká próza -- príbehy biografické -- kresťanský život -- Downov syndróm